Artur Taska

Artur Taska (20. jaanuar 1912 Kopli talu, Väike-Verevi küla, Meeri vald – 29. september 1994 Lund, Rootsi) oli eesti õigusteadlane ja kultuuriloolane. 

Temalt on ilmunud töid Eesti lipust ja vapist, õigusteooriast jm.

 Elukäik 
Õppis Elva Algkoolis ja Tartu Ühiskommertsgümnaasiumis. Aastatel 1931–1942 õppis Tartu Ülikoolis õigusteadust. 1952. aastal sai Taska õigusteaduste doktorikraadi, kui oli kaitsnud Kieli Ülikoolis doktoritöö "Die Grenzen des Küstenmeeres Estlands". 1931. aasta sügissemestril astus Eesti Üliõpilaste Seltsi. Alates 1988. aastast Eesti Üliõpilaste Seltsi auvilistlane.Auvilistlased Eesti Üliõpilaste Selts.

Aastatel 1933–1938 oli ta ajalehe Lõuna-Eesti toimetaja Valgas, hiljem Päevalehe toimetuses, pärast juunipööret ajalehe Kommunist kommunistliku partei elu osakonna kaastööline, seejärel 1941–1944 Kalurite Keskuse ametnik.

1944. aastal põgenes Suure põgenemise ajal Rootsi.

Aastatel 1945–1946 oli Eesti Komitee büroojuhataja ja 1946–1962 Svenska Diamant-Bergborrnings AB ametnik Stockholmis.

1962–1975 oli Malmöhusi lääni haigekassa osakonnajuhataja ja asedirektor Lundis.

Ta oli E.E.L.K. Stockholmi koguduse esimees.

Ta on maetud Elva kalmistule.

 Teoseid 
 "Sini-must-valge värvikolmik eesti luules" (Stockholm, 1959)Sini-must-valge värvikolmik eesti luules Raamatukoi.
 "Enesemääramisõigusest rahvusmõrvani – Nõukogude Liidu sõnad ja teod Eesti Vabariigi ja rahva suhtes" (1965)
 "Sini-must-valge 100 aastat" (1982)Sini-must-valge 100 aastat Raamatukoi.
 "Helsingi üliõpilased Eesti Üliõpilaste Seltsis Tartus" (1983)
 "Eesti hümn" (1983)Eesti hümn Raamatukoi.
 "Eesti hävitatud ja hävimatuid mälestusmärke" (1986)Eesti hävitatud ja hävimatuid mälestusmärke Raamatukoi.

Viited

 Välislingid 
Album Academicum Universitatis Tartuensis 1918–1944

Kategooria:Eesti õigusteadlased
Kategooria:Eesti ajakirjanikud
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi auvilistlased
Kategooria:Eestlased Rootsis
Kategooria:Sündinud 1912
Kategooria:Surnud 1994